Vendita della terza parte di una casa
Material: papyrus
Place: Antinoites
Categories: Vertrag
Kauf
Haus
Anteil
Mönch
[μ]ετὰ τὴν ὑπατείαν Φλ Φλωρεντίου καὶ Διονυσί[ου] τῶν λαμπροτάτων, Θὼ[θ] κα ιδ ἰνδικτίονος, ἐν [Ἀ]ντινόου πόλει τῇ λαμπροτά[τῃ]. 
Αὐρήλιοι Βίκτωρ Σύρου μονάζων ἑξῆς ὑπογράφων καὶ οἱ τούτου ἀδελφιδοὶ Νόννα καὶ Φοιβάμμων καὶ Τσουρωσία ἐκ μητρὸς Αιονης, διʼ ἐμοῦ τοῦ κυρίου αὐτῶν 
πατρὸς Αὐρηλίου Κολλούθου  Ἀνόχιος μητρὸς Νόννας φυλῆς Ὀσιραντινοίδος ἐπιστάτου τυλοπλόκων τοῦ καὶ ἀναδεχομένου τὴν γνώμην καὶ τὴν προαίρεσιν 
τῶν ὑπεξουσίων αὐτοῦ παίδων καὶ ἐγγυωμένου ἰδίῳ αὐτοῦ κινδύνῳ πᾶσαν πίστιν καὶ βεβαίωσιν τῆσδε τῆς πράσεως ἐφʼ αἷς περιέχει διαστολαῖς πάσαις 
οἱ πάντες ἀπὸ Ἀντινόου πόλεως τῆς λαμπροτάτης, Αὐρηλίῳ Βίκτορι Πεεῦτος ἀπὸ τῆς αὐτῆς Ἀντινοέων φυλῆς Παυλίνης ἀμπελουργῷ χαίρειν. 
ὁμολογοῦμεν κατὰ τήνδε τὴν ἁπλῆν ἔγγραφον ἀσφάλειαν ἀπὸ τοῦ νῦν ἐπὶ τὸν ἑξῆς ἅπαντα χρόνον πεπρακέναι σοι καὶ καταγεγραφέναι πληρεστάτω 
παντὶ δεσπ[ο]τικῷ δικαίῳ καὶ καλῇ πίστει τὸ ὑπάρχον ἡμῖν ἐξ ἴσου κατὰ τὸ ἕκτον μέρος καὶ ἐλθὸν  ἡμᾶς ἀπὸ δικαίου κληρονομίας 
Ἀπίας τῆς ἀπογενομένης 
μητρὸς μὲ[ν] ἐμοῦ τοῦ Βίκτορος, μάμμης δὲ ἡμῶν Νόννης καὶ Φοιβάμμωνος καὶ Τσουρωσίας τρίτον μέρος οἰκίας ὁλοκλήρου μονοστέγου οἵας 
ἐστὶν διαθ[έ]σεως καὶ χρηστηρίων καὶ ἀνηκόντων πάντων κατὰ κοινωνίαν τοῦ λοιποῦ διμοίρου μέρους σοῦ τοῦ Βίκτορος εἰς συμπλήρωσιν τῆς 
πάσης οἰκίας οὔσης ἐπὶ τῆς αὐτῆς Ἀντινοέων ἐν τῷ γ γρ πλινθ ιγ νευούσης εἰς βορρᾶ, ἧς γείτονες νότου οἰκία 
ὑπὸ Θατρῆν ἐλαιοπωλοῦσαν, βορρᾶ δημοσία 
[ῥ]ύμη διʼ ἧς εἴσοδος καὶ ἔξοδος, ἀπηλιώτου τὰ Βίκτορος, λιβὸς οἰκία τῆς ἁγίας καθολικῆς ἐκκλησίας, ἢ οἷοι ἐὰν ὦσι γείτονες πάντῃ πάντοθεν, τιμῆς 
[τ]ῆς πρὸς ἀλλήλους συμπεφωνημένης χρυσοῦ νομισματίων δεσποτικῶν δοκίμων εὐστάθμων δύο, γί χρ νο β, ἅπερ αὐτόθεν ἡμεῖς οἱ ἀποδόμενοι 
[ἐ]κ πλήρους ἠριθμήμεθα παρὰ ρα σοῦ τοῦ ὠνουμένου διὰ χειρὸς σοῦ εἰς χεῖρας ἡμῶν, εἰς τὸ ἀπὸ τοῦ νῦν σὲ κρατεῖν καὶ κυριεύειν καὶ δεσποτεύειν τοῦ 
[καθὼς πρό]κειται πραθέντος σοι ὑφʼ ἡμῶν προκειμένου τρίτου μέρους τῆς οἰκίας μετὰ παντὸς τοῦ δικαίου αὐτοῦ, οὗ τὴν νομὴν καὶ τὴν δεσποτείαν 
 παραδεδώκαμεν καὶ τοὺς παρὰ σοῦ μεταπαραλη[μψ]ομένους δεσπόζοντας χρωμένους καὶ διοικοῦντας καὶ οἰκονομοῦντας 
[καὶ] ἐπιτελοῦντας περὶ αὐτοῦ καθʼ ὃν ἐὰν αἱρῶνται τρόπον ἀνεμποδίστως, βεβαιούντων ἡμῶν τῶν πωλούντων καὶ τῶν παρʼ ἡμῶν σοί τε 
τῷ πριαμένῳ καὶ τοῖς παρά σου πάσῃ βεβαιώσει ἀπὸ παντὸς διὰ παντὸς τοῦ ἐπελευσομένου ἢ ἀντιποιησομένου, ἢ ἐκτίσιν σ[οι τὴν πρ]ο
κειμένην τιμὴν διπλῆν καὶ εἰς τὸ δημόσιον τὴν ἴσην καὶ τὰ ἄλλα πάντα ἀναλώματα ἢ καὶ δαπανήματα διπλᾶ, καὶ μηδὲν ἧσσον πρὸς τω σοι 
καὶ τοῖ[ς] παρά σου μένειν τήνδε τὴν πρᾶσιν κυρίαν οὖσαν καὶ βεβαίαν καθότι καὶ ἐστίν, ἥνπερ ἁπλῆν γραφεῖσαν ἐξεδόμεθά σοι πρὸς 
ἀσφάλειαν πανταχοῦ ἐπιφερομένην ὡς ἐν δημοσίῳ ἀρχείῳ τετελειωμένην, ἧς καὶ τῇ ὑπὸ σοῦ δημοσιώσει ἐντεῦθεν εὐδοκοῦμεν 
καὶ πειθ[ό]μεθα· καὶ εἰς πάντα ἐπερ ὡμολ.  Αὐρήλιος Βίκτωρ Σύρου ὁ προκείμενος πέπρακα ἅμα τοῖς προκειμένοις μου ἀδελφιδοῖς τὸ τρίτον 
μέρος τῆς προκειμένης οἰκίας μετὰ παντὸς τοῦ δικαίου αὐτοῦ καὶ συναπέσχον τὰ τῆς τιμῆς χρυσοῦ νομισμάτια δόκιμα δύο 
καὶ βεβαιώσω καὶ πίθομαι πᾶσι ὡς πρόκειται· καὶ ἀναγνοὺς καὶ ὑπογράψας καὶ πληρωθεὶ[ς] ἀπέλυσα τὴν πρᾶσιν.  Αὐρήλιοι Νόννα καὶ Φοιβάμμων 
καὶ Τσυρωσία διʼ ἐμοῦ τοῦ κυρίου αὐτῶν πατρὸς Αὐρηλου Κολλούθου τοῦ καὶ ἀναδεχομένου τὸν κίνδυνον τῆς πράσεως συνπεπράκαμεν ἅμα τῷ προκειμένῳ 
Βίκτορι τὸ τρίτον μέρος τῆς προκειμένης οἰκίας μετὰ παντὸς τοῦ δικαίου αὐτοῦ καὶ συναπεσχήκαμεν διὰ τοῦ πατρὸς ἡμῶν τὰ τῆς τιμῆς χρυσοῦ νομισμάτια 
δόκιμα δύο καὶ βεβαιώσω καὶ πείθομαι πᾶσι ὡς πρόκειται καὶ πληρωθεὶς ἀπέλυσα τὴν πρᾶσιν.  Αὐρήλιος Ἑρμαπόλλων Διονυσίου οἰκῶν ἐν Ἀντινόου ἔγραψα ὑπὲρ 
αὐτῶν παρόντων καὶ εἰπόντων μοι γράμματα μὴ εἰδότων.   Αὐρήλιος Φοιβάμμων Ἰσιδώρου οἰκῶν ἐν Ἀντινόου μαρτυρῶ τῇ πράσει.  Αὐρήλιος Ἰσίδωρος 
Ἰσιδώρου μαρτυρῶ τῇ πράσει οἰκῶν ἐν Ἀντινόου. 
 διʼ ἐμοῦ  ἐγράφη ....
πρᾶ  μέρους οἰκίας πραθ ὑπὸ Βίκτορος  τῶν ἀδελφιδῶν αὐτοῦ τιμ χρ νο β